polyglot-tagger/wikipedia-language-snippets-filtered huggingface dataset:
திருமண விழாக்கள் முழுவதும் புதுமணத் தம்பதியினர் குடும்பத்தினர் மற்றும் விருந்தினர்கள், பின்னிரவு வரை வெளியில் பாரம்பரிய இசையை பாடி, நடனம் ஆடுவார்கள். இந்த கொண்டாட்டம் பொதுவாக மணமகன் மற்றும் மணமகளின் குடும்ப வீட்டின் முன் நடைபெறுகிறது. எல்லோரும் ஒரு கூடாரத்தின் கீழ் ஒரு வட்டத்தில் அமர்ந்திருக்கும் போது, டிஜெம்பெஃபோலா மற்றும் டிஜெலி ஆகியோரால் மகிழ்விக்கப்படுகிறார்கள். இக் கலைஞர்கள், மணமகன் மற்றும் மணமகள் குடும்பங்களை தங்கள் இன மொழிகளில் பாடல்களைப் பாடி, பாராட்டுகிறார்கள்.
மாலியில் திருமண நிகழ்வின் போது பல்வேறு முக்கியமான பழக்கவழக்கங்கள் மற்றும் கொண்டாட்டங்கள் பல நாட்களாக நடத்தப்படுகின்றன. வழக்கமாக, மணமகனும், மணமகளும் திருமண விழாவிற்கு வருபவர்களை தனிப்பட்ட முறையில் அறிய மாட்டார்கள், ஏனென்றால் பலதார மணம் காரணமாக மாலியன் குடும்பங்கள் மிகப் பெரியவை. ஆகையால், ஒருவர் தனது நீட்டிக்கப்பட்ட குடும்பத்தின் ஒவ்வொரு உறுப்பினரையும் அறிந்து கொள்வது மிகவும் கடினம். இவ்வாறு திருமணங்கள் நடைபெறும் போது, தம்பதியினரின் நீட்டிக்கப்பட்ட குடும்ப உறுப்பினர்கள் அனைவருக்கும் திருமண விழாவின் பெரிய நாள் கொண்டாட்டத்திற்கு வருவதற்கான சரியான சந்தர்ப்பமாக அமைகிறது. பமாகோவில் திருமண விழாக்கள் மணமகனும், மணமகளும் குடும்பத்தை ஆதரிக்க சமூகம் ஒன்றிணைந்த காலம். இந்த நேரத்தில் உணவு வழங்கப்படுகிறது, மேலும் கிராமத்தைச் சேர்ந்த குடும்பத்தினர் மணமகனிடம் விடைபெற்று குடும்பத்துடன் கொண்டாடுகிறார்கள்.
இந்த வகையான திருமணம் இஸ்லாம் மதத்திற்கு மிகவும் பொதுவானது. பொதுவாக ஒரு மசூதியில் நடைபெறுகிறது. இஸ்லாம் திருமணங்களில் மணமகனும் மணமகளும் ஒருவருக்கொருவர் விருப்பத்துடன் திருமணம் செய்து கொள்ள சம்மதம் தெரிவிக்க வேண்டும். திருமண விழாவிற்கு முன், தம்பதியினருக்கான நிச்சயதார்த்தத்தின் அடையாளமாக, ஆரம்ப நிச்சயதார்த்தத்தை அவரது குடும்ப உறுப்பினர்களுக்கு தெரிவிக்க, பெண்கள் குடும்பத்தினரிடையே கோலா கொட்டைகள் விநியோகிக்கப்படுகின்றன. இந்த விழாவின் போது ஆண்களும் பெண்களும் ஒருவருக்கொருவர் தனித்தனியாக இருக்கிறார்கள், அதே நேரத்தில் ஒரு இமாம் திருமணத்தை அதிகாரப்பூர்வமாக்குகிறார். மாலியர்களில் சுமார் 90 சதவீதம் பேர் முஸ்லிம்கள் என்பதால், மத திருமணம் மிக முக்கியமான வடிவமாக கருதப்படுகிறது.
உண்மையான திருமணம் நடைபெறுவதற்கு முன்பு திருமணத்திற்கு முந்தைய மருதாணி வைக்கும் விழா பெண்களுக்கு மட்டுமே உள்ளது. உள்ளூர் மருதாணி வடிவமைப்பாளர்கள் மணமகளுக்கு,அவர் விண்ணப்பிக்கும் வடிவத்தை, மருதாணி வைத்து கைகளை அழகுபடுத்துவார்கள். மற்றும் பிற பெண்கள் அனைவரும் இவ் விழாவில் கலந்து கொள்கிறார்கள். அவர்களும் தங்கள் கைகளில் மருதாணி வைத்துக் கொள்வர்.
மாலியில் திருமண விழாவின் போது, மணமக்கள் அணியும் உடை பாசின் என்று அழைக்கப்படுகிறது, . இந்த துணி கை சாயமிட்ட மெருகூட்டப்பட்ட பருத்தியினால் செய்யப்பட்டதாகும். இது அதன் பிரகாசத்தால் பிரபலமாக வகைப்படுத்தப்படுகிறது.
சிவில் திருமணம் என்பது, மத சார்பற்ற சட்டபூர்வமான திருமண விழாவாகும், இது பொதுவாக நீதிமன்றத்தில் ஒரு சட்ட அதிகாரி முன்னிலையில் நடைபெறுகிறது.
இப்பள்ளிவாசல் கட்டுவதற்கான முயற்சி முகலாய அரசவையின் தலைமை வைத்தியர் வசீர் கான் என அழைக்கப்படும் ஹக்கீம் இல்முத்தீன் அன்சாரி அவர்களால் முன்னெடுக்கப்பட்டது. வசீர் கான் பின்னாளில் பஞ்சாப் மகாணத்தின் "சுபேதாராக" நியமிக்கப்பட்டார், மேலும் இலாகூரில் பல முக்கியக் கட்டிடங்களைக் கட்டியுள்ளார். வசிர்கானுக்கு தில்லி வாயிலுக்கு அருகில் பல நிலங்கள் இருந்தன, அந்த நிலத்தில் புகழ்பெற்ற சூபி ஞானி மீரான் பாதுசா அடக்கத்தலத்தை உள்ளடக்கியதாகப், பள்ளிவாசல் வளாகக் கட்டுமானத்தைத் தொடங்கினார், இந்த அடக்கத்தலம் இப்போது பள்ளிவாசல் முற்றத்தில் அமைந்துள்ளது. வசிர்கான் பள்ளிவாசல் கட்டுமானத்திற்கு முன்பு, இந்த இடத்தில் சூபித்துறவியின் பழைய தர்கா இருந்தது.
மிகவும் அழகியலாகக் கட்டமைக்கப்பட்ட முகலாயப் பள்ளிவாசலாகக் கருதப்படும், வசிர் கான் மஸ்ஜித்து அதன் காசி-கரி எனும் பளிங்கு வேலைகளுக்கும், மற்றும் உள்பகுதியில் முழுவதும் அழகுபடுத்தப்பட்ட முகலாய சுதை வண்ணங்களுக்கும் புகழ் பெற்றதாகும். 2009 ஆம் ஆண்டிலிருந்து இந்தப் பள்ளிவாசலில் விரிவான மீட்டமைப்புப் பணிகள் நடைபெறுகின்றன, இப் பணிகள் ஆகா கான் கலாச்சார தொண்டு நிறுவனம் மற்றும் பஞ்சாப் மகாண அரசின் வழிகாட்டுதலின் கீழ் , செருமனி, நார்வே, மற்றும் ஐக்கிய அமெரிக்காவின் பங்களிப்புடன் நடைபெற்று வருகின்றன.
வசிர் கான் மஸ்ஜித்து என்பது பாக்கித்தானின் பஞ்சாப் மாகணத்தின் தலைநகர் இலாகூரில் அமைந்துள்ள 17 ஆம் நூற்றாண்டைச் சேர்ந்த பள்ளிவாசல் ஆகும். இப்பள்ளிவாசல் முகலாயப் பேரரசர் ஷாஜகான் ஆட்சிக்காலத்தில் கட்டிடத் தொகுப்பில் ஒருபகுதியாகக் கட்டப்பட்டது, இத்தொகுப்பில் பள்ளியின் அருகிலுள்ள சாகி அமாம் குளியலறைகளும் அடங்கும். வாசிர் கான் மஸ்ஜித்து கட்டுமானம் 1634 ., தொடங்கி 1641 இல் முடிக்கப்பட்டது.
இப்பள்ளிவாசல் இலாகூர் கோட்டை நகரின் தெற்குப் பகுதியிலுள்ள இலாகூரின் "சாகி குசாரா", அல்லது "அரசுச் சாலையில்" அமைந்துள்ளது. இச்சாலை முகலாய அரசின் முக்கியப் பிரமுகர்கள் இலாகூர் கோட்டைக்குச் செல்வதற்காகப் பயன்படுத்தும் வழியாக இருந்து வந்தது. இப்பள்ளிவாசல் சாகி அமாம் அமைந்துள்ள தில்லி வாயிலில் இருந்து 260 மீற்றர்கள் தொலைவில் அமைந்துள்ளது. இப்பள்ளியின் முகப்பு வசிர்கான் சதுக்கம் மற்றும் சிட்டா வாயிலை நோக்கியதாக உள்ளது.
ட்ரோவுலன் அருங்காட்சியகத்தின் வரலாறு ட்ரோவுலன் தொல்பொருள் தளத்துடன் பின்னிப்பிணைந்துள்ள ஒன்றாகும். ரோவுலானில் உள்ள பண்டைய நகர இடிபாடுகள் 19 ஆம் நூற்றாண்டில் கண்டுபிடிக்கப்பட்டன. 1811 ஆம் ஆண்டு முதல் 1816 ஆம் ஆண்டு வரை ஜாவாவின் ஆளுநராக இருந்த சர் தாமஸ் ஸ்டாம்போர்ட் ராஃபிள்ஸ் நாட்டில் பல மைல்கள் பரப்பளவில் கோயில்களின் இடிபாடுகள் சிதறிக் கிடப்பதாகக் கூறினார். இப்பகுதியில் பெரும்பகுதி அடர்த்தியான தேக்கு காடுகளால் மூடப்பட்டிருந்தது. இதன் காரணமாக விரிவான கணக்கெடுப்பு எடுக்க சற்று சிரமமாக இருந்தது.
ட்ரோவுலன் தொல்பொருள் தளத்திலிருந்து கலைப்பொருள்கள் கொள்ளையடிப்பதையும் திருடுவதையும் தடுக்க வேண்டிய அவசரத் தேவை எழவே, அங்கு ஒரு எளிய நிலையிலான தொல்பொருள் பொருள்களைச் சேகரித்து வைக்க சேமிப்புக்கட்டடம் அமைக்கக் காரணமானது. அது பழைய ட்ரோவுலன் அருங்காட்சியகம் என்ற நிலையைப் பெற்றது. இது டச்சு கட்டிடக் கலைஞரும் தொல்பொருள் ஆராய்ச்சியாளருமான ஹென்றி மக்லைன் பாண்ட் மற்றும் மோஜோகெர்டோ ரீஜண்ட் காஞ்செங் ஆதிபதி அரியோ குரோமோட்ஜோ அடினெகோரோ ஆகியோரால் நிறுவப்பட்டது.
ரோவுலன் அருங்காட்சியகம் இந்தோனேஷியாவில் கிழக்கு ஜாவாவில் மோஜோகெர்டோவில் ட்ரோவுலன் என்னுமிடத்தில் அமைந்துள்ள ஒரு தொல்பொருள் அருங்காட்சியகம் ஆகும். ட்ரோவுலன் மற்றும் அதன் சுற்றுப்புறங்களில் இருந்து கண்டுபிடிக்கப்பட்ட கலைப்பொருட்கள் மற்றும் தொல்பொருளைக் காட்சிப்படுத்துவதற்காக இந்த அருங்காட்சியகம் கட்டப்பட்டது. மஜபாஹித்தின் வரலாற்றைக் கண்டுபிடிப்பது தொடர்பாக இந்தோனேசியாவில் உள்ள இந்த இடம் மிக முக்கியமான ஒன்றாகும்
அருங்காட்சியக சேகரிப்புகளில் பெரும்பாலானவை மஜாபஹித் காலம் தொடக்கம் முதலாக அமைந்தவையாகும். இருப்பினும் இங்கு காட்சிப்படுத்தப்பட்டுள்ள சேகரிப்புகள் கிழக்கு ஜாவாவில் உள்ள கஹுரிபன், கெதிரி மற்றும் சிங்காசரி ராஜ்யங்களின் சகாப்தத்தையும் உள்ளடக்கியன ஆகும். கோலம் செகரனின் மேற்குப் பகுதியில் இந்த அருங்காட்சியகம் அமைந்துள்ளது. ட்ரோவுலன் அருங்காட்சியகத்தில் இந்தோனேசியாவில் மஜாபஹித் நினைவுச்சின்னங்களின் மிகப்பெரிய தொகுப்பு உள்ளது.
புதிய அருங்காட்சியகம் 1987 ஆம் ஆண்டில் அதிகாரப்பூர்வமாக திறந்து வைக்கப்பட்டது. சுமார் 57,625 சதுர மீட்டர் பரப்பளவைக் கொண்ட இந்த புதிய இடத்தில் பழைய ட்ரோவுலன் அருங்காட்சியகத்தின் சேகரிப்புகளும், மொஜோகெர்டோ அருங்காட்சியகத்தில் வைக்கப்பட்டுள்ள கற்சிற்பங்களின் பெரும்பாலான பகுதிகளும் காட்சிக்கு வைக்கப்பட்டன.
இப்பகுதிக்கு மேலும் ஒரு புதிய அருங்காட்சியகம் அமைப்பதற்கான திட்டம் முன்மொழியப்பட்டது அதற்கான இருப்பிடம் உலக பாரம்பரிய பகுதியாக முன்மொழியப்பட்டது
கேசவ் பவன் எண்கோண அடித்தளத்தில் வைக்கப்பட்டுள்ள ஒற்றை மாடி ஒரு சதுர கட்டிடம். இது பன்னிரண்டு கதவுகளைக் கொண்டதாக வடிவமைக்கப்பட்டுள்ளது. இது ரூப் சாகர் தொட்டியின் அருகில் நிற்கிறது. இந்த மாளிகையில் ஒவ்வொரு பக்கத்திலும் ஐந்து வளைவுகள் உள்ளன. அவை பகுதிகளாகப் பிரிக்கப்படுகின்றன. உட்புறத்தைச் சுற்றி ஒரு கால்வாயின் மீது நூற்றுக்கணக்கான நீர் வழங்கிகளைக் கொண்டுள்ளது. கால்வாயின் சுவர்கள் நூற்றுக்கணக்கான சிறிய நீர் வழங்கிகள் மூலம் துளைக்கப்பட்டுள்ளன. ஒரு சிக்கலான கப்பி அமைப்பு மூலம் தொட்டியில் உள்ள தண்ணீரை பெரிய தோல் "வாளிகள்" மூலம் இழுக்க காளைகள் பயன்படுத்தப்பட்டன.
போற்றுதற்குரிய முகலாய அரசவைகளினால் ஜாட் ஆட்சியாளர்கள் ஆக்ரா மற்றும் தில்லியில் ஆதிக்கம் செலுத்தினர். இதன் தோட்டங்களின் வடிவமைப்பு முகலாய சர்பாக்கால் ஈர்க்கப்பட்டது. அரண்மனை, அதன் மையத்தில் ஒரு தோட்டம் மற்றும் நடைபாதைகளுடன் ஒரு நாற்கரத்தை உருவாக்குகிறது. அலங்கார பூச்செடிகள், புதர்கள், மரங்கள் மற்றும் நீரூற்றுகள் கோடையில் இந்த இடத்தைக் கணிசமாக குளிர்விக்கின்றன. அரண்மனையின் இருபுறமும் கோபால் சாகர் மற்றும் ரூப் சாகர் ஆகிய இரண்டு பெரிய நீர் தொட்டிகளும் வெப்பநிலையைக் குறைக்க உதவியது.
ஜாட் இன மன்னர்கள் பரத்பூருக்கு மாறுவதற்கு முன்பு தீக் தலைநகராக இருந்தது. 1721 இல் அரியணைக்கு வந்த பதான் சிங் இங்கு ஒரு அரண்மனையை கட்டினார். அதன் இருப்பிடம் ஆக்ராவுக்கு அருகாமையில் இருப்பதால், தீக் அரண்மனை படையெடுப்பாளர்களால் பலமுறை தாக்குதல்களை எதிர்கொள்ள நேர்ந்தது. பதான் சிங்கின் மகன் இளவரசர் சூரஜ் மல் 1730 ஆம் ஆண்டு அரண்மனையைச் சுற்றி ஒரு கோட்டையைக் கட்டத் தொடங்கினார். இக்கோட்டையில் பெரிய சுவர்களும், அதனைச் சுற்றி ஆழமான அகழியும் இருந்தன.
நீரூற்று தெளிப்பு மற்றும் வழங்கிகள் ஒரு பருவமழை போன்ற சூழலை உருவாக்குகின்றன. இது ஒரு தனித்துவமான நுட்பத்தால் மேம்படுத்தப்பட்டு அரங்கம் முழுவதும் இடி போன்ற ஒலியை உருவாக்குகிறது. கூரையைச் சுற்றி வைக்கப்பட்டுள்ள நூற்றுக்கணக்கான உலோக பந்துகள் நீர் அழுத்தத்துடன் உருட்டப்படுகின்றன. இதன் விளைவாக இடி மின்னல் விளைகிறது. பாலைவன நகரத்தில் உள்ள இந்த சூழல் ஜாட் மன்னர்களுக்கும் ராணிகளுக்கும் குறிப்பிடத்தக்கதாக இருந்திருக்க வேண்டும்.
தீக், ஜாட்களுக்கும் 8,000 ஆண்களைக் கொண்ட முகலாய மற்றும் மராட்டிய இராணுவத்திற்கும் இடையிலான ஒரு போர்த் தளமாகும். எட்டு வருட போருக்குப் பின்னர், சூரஜ் மல் டெல்லியைக் கைப்பற்றி செங்கோட்டையைச் சூறையாடினார். ஒரு முழு பளிங்கு கட்டிடம் உட்பட ஏராளமான மதிப்புமிக்க பொருட்களை எடுத்துச் சென்றார். பின்னர் அவை அகற்றப்பட்டு தீக்கின் அரண்மனை புனரமைக்கப்பட்டது.
தீக் அரண்மனை பிரித்தானிய இந்தியாவில் இருந்த இராஜபுதானத்தில் இருந்த பரத்பூர் இராச்சிய ஆட்சியாளர்களுக்கு ஒரு ஆடம்பரமான கோடைக்கால தங்குமிடமாக 1772 இல் கட்டப்பட்டது. இந்தியாவில் ராஜஸ்தானில் உள்ள பரத்பூரிலிருந்து 32 கி.மீ. தொலைவில் உள்ள இந்த அரண்மனை 1970 களின் முற்பகுதி வரை செயல்பாட்டில் இருந்தது.
ஹோலி போன்ற பண்டிகைகளில், வண்ணங்கள் தண்ணீரில் சேர்க்கப்படுகின்றன. கரிம வண்ணங்களைக் கொண்ட சிறிய துணி பைகள் நீர்த்தேக்க சுவரில் உள்ள துளைகளில் கைமுறையாக செருகப்பட்டன. குழாய்களின் சிக்கலான வலையமைப்பைக் கடந்து நீர் பாயும்போது, நீரூற்றுகள் வண்ண நீரைக் கொட்டின.
புக்கிடிங்கி பாடாங்குடன் சாலை வழியில் இணைக்கப்பட்டுள்ளது. 1980 களின் முற்பகுதி வரை பதங் பஞ்சாங்கிலிருந்து ஒரு ரயில் சேவை இருந்தது, அது நகரத்திற்கு சேவை செய்தது. உள்-நகர போக்குவரத்திற்காக, புக்கிடிங்கி நகரத்திற்குள் உள்ள இடங்களை இணைக்கும் "மெர்சி" மற்றும் "ஐகாபே" என அழைக்கப்படும் பொது போக்குவரத்து முறையைப் பயன்படுத்துகின்றனர். பெண்டி என பரவலாக அறியப்பட்ட பாரம்பரிய குதிரை வண்டியை இந்த நகரம் பாதுகாக்கிறது, இருப்பினும் இந்த பயன்பாடு மட்டுப்படுத்தப்பட்டதாகவும், உள்நாட்டு மற்றும் வெளிநாட்டு சுற்றுலாப் பயணிகளிடையே மிகவும் பிரபலமாகவும் உள்ளது.
இதன் காலநிலை மற்றும் மைய இருப்பிடம் காரணமாக சுற்றுலாப் பயணிகளால் பிரபலமான நகரமாக உள்ளது. இங்கு கிடைக்கும் மலிவான ஜவுளி மற்றும் நவீன ஆடை தயாரிப்புகள் காரணமாக புக்கிடிங்கி ஒரு பிரபலமான கொள்முதல் இடமாக அறியப்படுகிறது. குறிப்பாக மலேசியர்களுக்கு, புக்கிடிங்கியைப் பார்க்க சிறந்த வழியாக மோட்டார் வாகனம், கார் அல்லது நடைப்பயணம் உள்ளது. நகரத்திற்குள் உள்ள இடங்கள் பின்வருமாறு கொடுக்கப்பட்டுள்ளது:
புக்கிடிங்கி முன்பு ஃபோர்ட் டி கோக் என்று அழைக்கப்பட்டது. ஒரு காலத்தில் "பரிஜ்ஸ் வான் சுமடேரா" என்றும் அழைக்கப்பட்டது. இந்தோனேசியா குடியரசின் அவசரகால அரசாங்கத்தின் போது இந்த நகரம் இந்தோனேசியாவின் தலைநகராக இருந்தது. இது பி.டி.ஆர்.ஐயின் தலைநகராக மாறுவதற்கு முன்பு, டச்சு ஈஸ்ட் இண்டீஸ் காலத்திலும் ஜப்பானிய காலனித்துவ காலத்திலும் இந்த நகரம் அரசாங்கத்தின் மையமாக இருந்தது.
இந்த நகரின் தென்மேற்கில் அமிந்துள்ள கோடோ கடங் கிராமத்தில் பிறந்த அரசியல்வாதிகள், அமைச்சர்கள், மருத்துவர்கள், பொருளாதார வல்லுனர்கள், கலைஞர்கள் இந்தோனேஷியாவிற்கு, பெரும் பங்களிப்பு செய்துள்ளனர். அவர்களில், சுல்தான் ஜாகிர், அகஸ் சலீம், பஹ்தெர் தோஹன், ரோஹனா குடாஸ், எமில் சலீம், டாக்டர்.சியாகிர் போன்றோர் குறிப்பிடத்தக்கவர்கள் ஆவர்.
மேற்கு சுமத்ராவின் முன்னணி சுற்றுலா நகரமாகவும் புக்கிடிங்கி அறியப்படுகிறது. இது மலேஷியாநெகிரி செம்பிலானிலுள்ள சிரம்பானுடன் இணைந்து இரட்டை நகரமாக உள்ளது. நகரின் மையத்தில் அமைந்துள்ள ஜாம் கடாங், கடிகார கோபுரம் நகரத்தின் அடையாளமாகவும், நன்கு பார்வையிடப்பட்ட சுற்றுலாத் தலமாகவும் விளங்குகிறது.
புக்கிடிங்கி மூன்று மாவட்டங்களாக பிரிக்கப்பட்டுள்ளது, அவை மேலும் ஐந்து கிராமங்களாகவும் 24 கேலுராஹானாகவும் பிரிக்கப்பட்டுள்ளன. அந்த மூன்று மாவட்டங்கள் பின்வருமாறு கொடுக்கப்பட்டுள்ளது:
இந்தோனேசிய இணை அறிவிப்பாளரான முகமது ஹட்டா, இந்தோனேஷியன் தலைவரான ஆசாத் ஆகியோரின் பிறப்பிடமாக இந்த நகரம் விளங்குகிறது.
2011 ஆம் ஆண்டு இந்திய மக்கட் தொகை கணக்கெடுப்பின் படி வணி நகரம் அதன் வெளிப்புற பகுதிகளை தவிர்த்து 58,840 மக்கட் தொகையைக் கொண்டிருந்தது. கணேஷ்பூர், சிக்கல்கான், வாக்தாரா, லால்குடா போன்ற கிராமங்கள் நகர எல்லைகளில் காணப்படுகின்றன. ஆனால் நகர மக்கட் தொகையில் அவை சேர்க்கப்படவில்லை. அந்த கிராமங்களின் மக்கட் தொகைகளை இணைப்பதால் வணியின் மக்கட்தொகை ஏறத்தாழ ஒரு லட்சத்திற்கு அருகில் அதிகரிக்கிறது. மக்கட் தொகையில் 51% வீதமானோர் ஆண்களும், 49% வீதமானோர் பெண்களும் ஆவார்கள். மக்களின் சராசரி கல்வியறிவு விகிதம் 74% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 80% வீதமும், பெண் கல்வியறிவு 68% வீதமும் ஆகும். 2011 ஆம் ஆண்டின் வணியின் மக்கட் தொகையில் 13% வீதமானோர் 6 வயதுக்குட்பட்டவர்கள்.
கோல் இந்தியா லிமிடெட் நிறுவனத்தின் துணை நிறுவனமான வெஸ்டர்ன் கோல்ஃபீல்ட்ஸ் நிறுவனம் நிலக்கரிச் சுரங்கப் பகுதியை வணி நகரத்தின் சுற்றுப் புறங்களில் கொண்டுள்ளது. உக்னி, பிம்பல்கான், ஜுனாட், கோலர்பிம்ப்ரி, ராஜூர், கும்பர்கனி, கோன்சா போன்ற நிலக்கரி சுரங்கங்கள் காணப்படுகின்றன. மேலும் நகரத்திற்கு அருகில் சில புதிய சுரங்கத் திட்டங்கள் நடைமுறைப்படுத்தப்பட உள்ளன.
வணி நகரிற்கும், யவத்மாள் மாவட்ட தலைமையகமான யவத்மாள் நகரிற்கும் இடையிலான தூரம் சுமார் 113 கிமீ ஆகும். மகாராட்டிரா மாநிலத்தின் நாக்பூர் நகரத்தில் இருந்து 132 கிமீ தொலைவிலும், அருகிலுள்ள சந்திரபூர் மாவட்டத்தின் தலைமையகமான சந்திரபூர் நகரில் இருந்து 51 கி.மீ தொலைவிலும் உள்ளது.
முன்னைய காலங்களில் வணி நகரமானது 'வுன்' என்று அழைக்கப்பட்டது. பிரித்தானிய ஆட்சியின் போது பெரி மாகாணத்தின் மாவட்ட தலைமையகமாக வணி காணப்பட்டது. பின்னர் யவத்மாள் மாவட்டத்தின் மாவட்ட தலைமையகமான யவத்மாளின் தாலுகாவாக மாற்றம் பெற்றது. தற்போது வணி அபிவிருத்தியடைந்து வரும் நகரமாகும்.
மிகப்பெரிய நிலக்கரி வைப்பு மற்றும் அருகிலுள்ள பகுதியில் பல நிலக்கரி சுரங்கங்கள் இருப்பதால் இந்த நகரம் கருப்பு வைர நகரம் என்ற பெயரைப் பெற்றது. இப்பகுதியில் சுண்ணாம்புக் கரடுகளும் காணப்படுகின்றன.
இந்தி, சிந்தி, மார்வாடி, பஞ்சாபி, தெலுங்கு, உருது உள்ளிட்ட மொழிகள் பேசப்படுகின்றன. மராத்தி மொழி அதிகம் பயன்படுத்தப்படுகிறது.
சிகர் கோப்பனின் காலநிலை வகைப்பாட்டின் கீழ் வெப்பமான, அரை வறண்ட காலநிலையைக் கொண்டுள்ளது. சூன் தொடக்கம் செப்டம்பர் வரையிலான காலப் பகுதி மழைக்காலம் ஆகும். ஏப்ரல் முதல் சூலை வரையிலான கோடை மாதங்களில் சராசரியாக தினசரி வெப்பநிலை 30 ஆக காணப்படும். மே மற்றும் சூன் மாதங்களில் அதிகபட்ச வெப்பநிலை 50 ஐ எட்டக்கூடும். மழைக்காலங்களில் அடிக்கடி, பலத்த மழை மற்றும் இடியுடன் கூடிய மழை பெய்யும். ஆனால் வெள்ளம் தொடர்ந்து இருக்காது. நவம்பர் முதல் பிப்ரவரி வரையிலான குளிர்கால மாதங்களில் கடுமையான குளிரைக் கொண்டவை. இம் மாதங்களில் சராசரி வெப்பநிலை 5–15 ஆக காணப்படும்.
சிகர் இந்தியாவின் ராஜஸ்தான் மாநிலத்தின் சிகர் மாவட்டத்தில் அமைந்துள்ள நகரமாகும். இது சிகர் மாவட்டத்தின் தலைமையகம் ஆகும். இந்த நகரம் ராஜஸ்தானின் தேசிய நெடுஞ்சாலை 52 இல் ஆக்ராவிற்கும் பிகானேருக்கும் இடையில் அமைந்துள்ளது. சிகர் வரலாற்று நகரமாகும். இந்த நகரம் பல பழைய ஹவேலிகளைக் கொண்டுள்ளது . இந்த நகரம் ஜெய்ப்பூரிலிருந்து 114 கி.மீ தொலைவிலும், ஜோத்பூரிலிருந்து 320 கி.மீ தொலைவிலும், பிகானேரிலிருந்து 215 கி.மீ தொலைவிலும், டெல்லியில் இருந்து 280 கி.மீ தொலைவிலும் அமைந்துள்ளது.
ஜெய்ப்பூர் மாநிலத்தின் மிகப்பெரிய திகானா சிகர் ஆகும். முன்பு சிகார் நகரம் “நெஹ்ராவதி” என்று அழைக்கப்பட்டது. மேலும் திகானா சிகரின் தலைநகரமாக விளங்கியது. சிகர் ஏழு "பொல்ஸ்" கொண்ட பலப்படுத்தப்பட்ட சுவர்களால் சூழப்பட்டுள்ளது. இந்த வரலாற்று வாயில்கள் பவரி கேட், பதேபுரி கேட், நானி கேட், சூரஜ்போல் கேட், டுஜோட் கேட் ஓல்ட், டுஜோட் கேட் நியூ மற்றும் சந்த்போல் கேட் என பெயரிடப்பட்டுள்ளன. சிகரின் மிகப் பழமையான பெயர் “பீர் பாங்கா பாஸ்” என்பதாகும்.
ராஜஸ்தானின் சிகர் மாவட்டத்தின் மாவட்ட தலைமையகம் சிகர் ஆகும். இந்த நகரம் ராஜஸ்தானின் கிழக்கு பகுதியில் 27.62 வடக்கு 75.15 கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 427 மீட்டர் உயரத்தைக் கொண்டுள்ளது.
அசாந்த டி மெல் ( , , பிறப்பு: மே 9, 1959 முன்னாள் இலங்கைத் துடுப்பாட்ட அணியின் வீரர் ஆவார். இவர் இலங்கை துடுப்பாட்ட அணிக்காக தேர்வு துடுப்பாட்டம், ஒருநாள் பன்னாட்டுத் துடுப்பாட்ட வடிவங்களிலும் விளையாடியுள்ளார். மேலும் இவர் தேசிய அணிக்கான தேர்வாளராக தற்போது உள்ளார் . அவர் இலங்கைத் துடுப்பாட்ட அணி தேர்வுத் துடுப்பாட்ட தகுதி பெற்ற பிறகு நடைபெற்ற முதல் தேர்வுத் துடுப்பாட்டப் போட்டியில் முதல் பந்தை இவர் வீசினார். 1980 களில் இருந்த சிறந்த மித வேகப்பந்து வீச்சாளர்களில் ஒருவராக இவர் அறியப்படுகிறார். இவர் 1980 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 1981 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 1982 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 4,382 ஓட்டங்களையும் , பட்டியல் அ போட்டிகளில் 2,569 ஓட்டங்களையும் எடுத்தார். மேலும் இவர் 19 வயதிற்கு உட்பட்ட இலங்கை அணி , இலங்கை அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார்.
பாகிஸ்தான் துடுப்பாட்ட அணிக்கு எதிரான ஹெடிங்லேயில் நடைபெற்ற துடுப்பாட்டப் போட்டியில் இவர் அவர் 39 ஓட்டங்களை விட்டுக் கொடுத்து ஐந்து இலக்குகளைக் கைப்பற்றினார்.ஆனால் அந்தப் போட்டியில் இலங்கை அணி தோல்வி அடைந்தது. இரண்டு நாட்களுக்குப் பிறகு, அவர்கள் தி கவுண்டி மைதானத்தில் நியூசிலாந்துத் துடுப்பாட்ட அணிக்கு எதிரான போட்டியில் 32 ஓட்டங்களை விட்டுக் கொடுத்து ஐந்து இலக்குகளைக் கைப்பற்றி நியூசிலாந்து அணியினை 181 ஓட்டங்களில் ஆட்டமிழக்கச் செய்வதற்கு உதவினார்.மேலும் அந்தத் தொடரில் மொத்தமாக 17 இலக்குகளைக் கைப்பற்றி அதிக இலக்குகளைக் கைப்பற்றிய பந்துவீச்சாளர்கள் வரிசையில் இரண்டாம் இடம் பிடித்தார். முதல் இடத்தில் இந்தியப் பந்துவீச்சாளர் ரோஜர் பின்னி இருந்தார்.
இவர் தேர்வுத் துடுப்பாட்ட சராசரி அதிகமாகக் கொண்டுள்ளார்.இந்தியக் கண்டத்திற்கு வெளியே ஒரே ஒரு தேர்வுத் துடுப்பாட்டப் போட்யில் மட்டுமே இவர் கலந்துகொண்டுள்ளார். இதுவே அதற்குக் காரணமாகக் கருதப்படுகிறது. மட்டையட்டத்தில் சிறப்பான ஆட்டத்தினை வெளிப்படுத்தத் தவறியுள்ளார். இவர் மூன்று முறை ஓட்டங்கள் எதுவும் எடுக்காமல் ஆட்டமிழந்துள்ளார்.
நவம்பர் 2018 இல், அவர் இலங்கை துடுப்பாட்ட வாரியத்தில் தேசிய தேர்வுக் குழுவின் தலைவராக நியமிக்கப்பட்டார்.இதற்கு முன்பாக இவர் 2012 ஆம் ஆண்டில் இந்தப் பதவியினை வகித்துள்ளார்.
கெம்பிளாஸ்ட் சன்மார் நிறுவனத்தின் உற்பத்தி வசதிகள் தமிழ்நாட்டில் மேட்டூர், பண்ருட்டி, கடலூர் மற்றும் பொன்னேரி மகாராஷ்டிராவில் சினோலி, மற்றும் காரைக்கால் ஒன்றியப் பகுதியில் புதுச்சேரி . ஆகிய பகுதிகளில் அமைந்துள்ளது. இது பாலிவைனைல் குளோரைடு பிசின்கள், குளோரோ இரசாயனங்கள் மற்றும் குழாய் அமைப்புகளின் முக்கிய உற்பத்தியாளர் ஆகும். செப்டம்பர் 2009 இல் நியமிக்கப்பட்ட கடலூர் பாலிவினைல் குளோரைடு திட்டம் தமிழகத்தின் மிகப்பெரிய திட்டமாகும். இதன் மொத்த திறன் 235,000 டன், இது இந்தியாவின் மிகப்பெரிய பாலிவினைல் குளோரைடு தயாரிப்புகளில் ஒன்றாகத் திகழ்கிறது.
2010 டிசம்பரில் ஐதராபாத்தில் மத்திய தொழில் கூட்டமைப்பு ஏற்பாடு செய்திருந்த நீர் நிர்வாகத்தில் சிறந்து விளங்கிய 7 வது தேசிய விருதில் கெம்பிளாஸ்ட் சன்மார் லிமிடெட் இரண்டு விருதுகளை வென்றது. சன்மார் குழுமத்தின் முதன்மை நிறுவனம் "புதுமையான வழக்கு ஆய்வு" மற்றும் "சிறந்த நீர் திறன் பிரிவு" விருதுகளை வென்றது மேட்டூரில் பூஜ்ஜிய திரவ வெளியேற்றத்தின் வெற்றிகரமான வழக்கு ஆய்வுக்காக பெற்றது.
கெம்ப்ளாஸ்ட் சன்மார் லிமிடெட் என்பது தமிழ்நாட்டின் சென்னையை தளமாகக் கொண்ட ஒரு இரசாயன நிறுவனம் ஆகும். இது சன்மார் குழுமத்தின் ஒரு பகுதியாகும், இது இரசாயனம், கப்பல் சரக்கு, பொறியியல் மற்றும் உலோகம் ஆகியவற்றில் வணிகங்களைக் கொண்டுள்ளது. இது சுமார் 25 வணிகங்களில் ரூ .65 பில்லியனுக்கும் அதிகமான வருவாய் ஈட்டுகிறது, இதன் உற்பத்தி அலகுகள் இந்தியாவில் பல இடங்களில் பரவியுள்ளன.
பூஜ்ஜிய திரவ வெளியேற்றத்தின் முன்னோடியான கெம்பிளாஸ்ட் சன்மார் தனது அனைத்து உற்பத்தி ஆலைகளிலும் இந்த செயல்முறையை வெற்றிகரமாக செயல்படுத்தியுள்ளது. கெம்பிளாஸ்ட் செப்டம்பர் 2009 முதல் மேட்டூரில் தனது ஆலையில் சுத்திகரிக்கப்பட்ட ஒரு துளி நீர் கூட வெளியேற்றவில்லை, அதே நேரத்தில் கடலூர் மற்றும் காரைக்காலில் ஆரம்பத்தில் இருந்தே வெளியேற்றம் இல்லை.
அளவிடக்கூடிய எந்த ஒரு கருவியும் அளவுகோல் செய்யக்கூடிய அதே பணியைத் தான் செய்கிறது. அளவுகோலானது மடித்து எடுத்துக் போகும் வகையும் அல்லது சுருள் வடிவ மீளும் தன்மையுள்ள அளவுகோலும் காணப்படுகிறது. இந்தப் பக்கத்தில் உள்ள எடுத்துக்காட்டுகள் 2 மீ தச்சர்கள் பயன்படுத்தக்கூடிய அளவுகோலினைக் காட்டுகின்றது, இது ஒரு பாக்கெட்டில் எளிதில் பொருந்தும் வகையில் 25 செ.மீ நீளத்தை மடித்து வைக்கும் படியுள்ளது. மேலும் 5 மீ நாடாவானது மீளும் தன்மையுள்ள ஒரு சிறிய வீடு போன்று உள்ளே அடங்கி விடுகிறது.
பயன்பாட்டில் நேராக இல்லாத ஒரு நெகிழ்வான நீள அளவீட்டு கருவி, தையல்காரரின் துணி நாடா அளவீடாகும். இதில் அளவீடானது அங்குலங்கள் மற்றும் சென்டிமீட்டர்களில் அளவீடு குறிக்கப்பட்டிருக்கும். இது உடலைச் சுற்றி அளக்கப்பயன்படும் அளவின அளவிடப் பயன்படுகிறது, எ.கா., ஒரு நபரின் இடுப்புச் சுற்றளவினைவும், அத்துடன் நேரியல் அளவீட்டு, எ.கா., காலின் நீளத்தையும் அளக்கப் பயன்படுகிறது. பயன்படுத்தாத போது இவ்வளவுகோல் சுருட்டி வைக்கப்படுகிறது, அப்போத சிறிய இடத்தையே எடுத்துக் கொள்கிறது.
வரி அளவீடு என்பது அச்சிடும் துறையில் பயன்படுத்தப்படும் ஒரு வகை அளவுகோல். இவை பொதுவாக உலோகம் அல்லது நெகிழி போன்ற பலவகையான பொருட்களிலிருந்து தயாரிக்கப்படலாம். ஒரு அடிப்படையான வரி அளவீட்டில் அளவீட்டு அலகுகள் பொதுவாக அங்குலங்கள், அகேட், பிகாஸ் மற்றும் புள்ளிகள் ஆகியவை அடங்கும். மேலும் விரிவான வரி அளவீடுகளில் மாதிரிக்கான அகலங்கள், மாதிரிக்கான பொதுவான பல வகை புள்ளி போன்ற அளவுகளும் இருக்கலாம்.
அளவுகோல் என்பது அளக்கவோ கோடுபோடவோ பயன்படும் கருவியாகும். இது வடிவியல், தொழில்நுட்ப வரைவியல், பொறியியல், கட்டுமானப் பணிகள் ஆகியவற்றில் பயன்படுகிறது.
1991 ஆம் ஆண்டில் தனது முதல் பணியினைப் பெற்றார். லண்டனின் கிழக்கு முனையில் உள்ள டவர் ஹேம்லெட்ஸ் ஆஃப் டாக்ஸ் என்ற இடத்தில் கான் ஒரு சமூக மீளுருவாக்க தொழிலாளராகப் பணியாற்றியுள்ளார் இவர் சமூக மற்றும் கல்வித் துறைகளில் டவர் ஹேம்லெட்ஸ் கவுன்சிலுக்காகவும், பெத்னல் கிரீன் சிட்டி சேலஞ்ச் போன்ற அரசாங்க மீளுருவாக்க முயற்சிகளுக்காகவும் பனியாற்றியுள்ளார். மேலும் இவர் சிறுபான்மை சமூகங்களைச் சேர்ந்த பெண்கள் மற்றும் இளம்பெண்களுக்கான கல்வி மற்றும் அதிகாரமளித்தல் போன்ற திட்டங்களை நிர்வகிப்பதற்காகவும் பணியாற்றியுள்ளார். டவர் ஹேம்லெட்களில் சமூக மேம்பாட்டு முயற்சிகளிலும் இவர் ஈடுபட்டுள்ளார்.
மே 2010 டவர் ஹேம்லெட்ஸ் கவுன்சில் தேர்தலில், தொழிலாளர் கட்சி சார்பாக ஷாட்வெல் தொகுதில் கான் ஒரு இடத்தை வென்றார். அக்டோபர் 2010 ஆம் ஆண்டில் இவர் புதிதாக தேர்ந்தெடுக்கப்பட்ட மேயரினை ஆதரித்தனால் தொழிலாளர் கட்சியில் இருந்து இவர் உட்பட ஒன்பது கவுன்சிலர்கள் இடைநீக்கம் செய்யப்பட்டனர். 2015 ஆம் ஆண்டில் இவர் டவர் ஹேம்லெட்ஸ் மேயர் தேர்தலில் தோல்வியுற்றார். இவர் டவர் ஹேம்லெட்களின் மக்கள் கூட்டணியின் தலைவராக இருந்தார், ஆனால் ஆகஸ்ட் 29, 2018 இல் லிபரல் டெமக்ராட்சுவில் சேர்ந்தார்.
ரபினா கான் ஒரு வங்காளதேசத்தில் பிறந்த பிரித்தானிய எழுத்தாளர், அரசியல்வாதி, வீட்டு வசதி முன்னாள் அமைச்சரவை உறுப்பினர் மற்றும் ஆயிஷாவின் ரெயின்போ நூலின் ஆசிரியர் ஆவார் . 2015 ஆம் ஆண்டில் இவர் டவர் ஹேம்லெட்ஸ் மேயர் தேர்தலில் தோல்வியுற்றார். இவர் டவர் ஹேம்லெட்களின் மக்கள் கூட்டணியின் தலைவராக இருந்தார், ஆனால் ஆகஸ்ட் 29, 2018 இல் லிபரல் டெமக்ராட்சுவில் சேர்ந்தார்.
இவரின் தந்தை கென்டில் உள்ள சாதம் கப்பல்துறைகளில் இயந்திர இயக்குனராகப் பணிபுரிந்தார். இவர் திருமணம் செய்ய வங்காளதேசம் திரும்பினார். கான் வங்காளதேசத்தின் சில்ஹெட் மாவட்டத்தில் பிறந்தார். தனது மூன்று வயதில் தனது தாயால் இங்கிலாந்துக்கு அழைத்து வரப்பட்டார். கான் கென்ட்டின் ரோசெஸ்டரில் வளர்ந்தார். ஐந்து உடன் பிறப்புகளில் இவர் மூத்தவர் ஆவார். இவருக்கு ஒரு சகோதரனும் மூன்று சகோதரிகளும் உள்ளனர்.
1992 ஆம் ஆண்டில், தனது 19 வயதில் கல்வியினை நிறைவு செய்த பின்னர் பயிற்சி ஆசிரியரான அமினூர் ரஷீத் கான் எனபவரைத் திருமணம் செய்தார். மேலும் லண்டனின் டவர் ஹேம்லெட்டில் இவர் குடிபெயர்ந்தார். 22 வயதில், கான் ஹிஜாப் அணியத் துவங்கினார்.
அக்டோபர் 2012 இல், கான் பிபிசி வானொலி 4 இல் பன்முக கலாச்சாரத்தை மறுவரையறை செய்வது எனும் தலைப்பில் இவர் விவாத நிகழ்ச்சியில் கலந்துகொன்டார்.
லசித் எம்பல்தெனியா என்பவர் இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக துடுப்பாட்டம் மற்றும் தேர்வுத் சர்வதேச தேர்வுத் துடுப்பாட்டப் போட்டிகளில் விளையாடி வருகிறார்.மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர் போட்டிகளிலும் விளையாடி வருகிறார். மேலும் இவர் 2017 ஆம் ஆண்டில் முதல் தரத் துடுப்பாட்டப் போட்டிகளிலும், 2017 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 2019 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 25 முதல் தரத் துடுப்பாட்டப் போட்டிகளில் விளையாடி 262 ஓட்டங்களையும் , 10 பட்டியல் அ துடுப்பாட்டப் போட்டிகளில் விளையாடி 31 ஓட்டங்களையும் , 4 தேர்வுத் துடுப்பாட்டப் போட்டிகளில் விளையாடி 38 ஓட்டங்களையும் எடுத்துள்ளார். இவர் ராயல் கல்லூரியின் முன்னாள் மாணவர் ஆவார்.
2017 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமானார். மார்ச் 17 இல் கொழும்பு துடுப்பாட்ட அரங்கத்தில் ஹம்பன்தோதா மாவட்ட துடுப்பாட்ட அணிக்கு எதிரான போட்டியில் இவர் மதரா துடுப்பாட்ட சங்க அணி சார்பாக பட்டியல் அ துடுப்பாட்டப் போட்டிகளில் அறிமுகமானார்.பின் 2018 ஆம் ஆண்டில் டிசம்பர் 15,இல் கொழும்பில் உள்ள துடுப்பாட்ட அரங்கத்தில் இந்தியா லெவன் துடுப்பாட்ட அணிக்கு எதிரான பட்டியல் அ போட்டியில் இவர் இலங்கை லெவன் அணி சார்பாக விளையாடினார்.